Koebaai, EddieEddie Jones het die trekpas gekry. (Foto: Neil Hall/AFP) Britse media het al Maandag berig dat die skrif vir Eddie Jones as Engeland se hoofrugbyafrigter aan die muur is; nou het Engeland se rugbybase daad by die woord gevoeg en die 62-jarige breier in die pad gesteek. Engeland kon vanjaar net vyf van sy 12 rugbytoetse wen en die jongste nederlaag teen die Springbokke op Twickenham was na alle waarskynlikheid die strooi wat die kameel se rug gebreek het. “Hierdie was amptelik die donkerste week in Engeland se rugbygekiedenis. Rugby in die land is tans ŉ gemors en die nederlaag teen ŉ Springbokspan – sonder nege van sy beste spelers – het dit net onderstreep,” het sir Clive Woodward in een van sy rubrieke geskryf. “Nog nooit vantevore het die toeskouers die span uitgejou voordat die finale fluitjie op Twickenham geblaas het nie. Ek het dit gehaat, maar terselfdertyd is dit ook ŉ weerspieëling van hoe Engeland se rugbysake tans lyk.” Jones het ná die wedstryd om verskoning vir die Rose se geploeter gevra en selfs gesê dat die skuld vir die nederlaag voor sy deur gelê kan word. Following a review of the @autumnnations, Eddie Jones has been dismissed as England men’s head coach. The RFU will conclude coach succession planning in the near future. Read the full RFU statement here ???? https://t.co/eyoWDAb6kd pic.twitter.com/QwiCg4vkci — England Rugby (@EnglandRugby) December 6, 2022 Maar ondanks ’n teleurstellende 2022 het Jones glad nie sleg in Engeland gevaar nie. Die Australiese afrigter se wenpersentasie (73%) is die hoogste onder alle Rose-afrigters, terwyl hy drie keer die Sesnasies-silwerware saam met die span omhoog gehou het. Dan was daar die merkwaardige lopie van 18 onoorwonne wedstryde, terwyl die Engelsmanne ook onder sy toesig tot die Wêreldbeker-eindstryd in 2019 gevorder het. “Dit is belangrik om erkenning aan Eddie te gee vir die groot bydrae wat hy tot Engelse rugby gemaak het. Benewens sy goeie wenrekord het hy ook met die ontwikkeling van baie spelers en afrigters gehelp. Ek is dankbaar vir alles wat hy gedoen het,” het Bill Sweeney, uitvoerende hoof van Engeland se rugbybeheerliggaam (RFU) gesê. Op sy beurt is Jones trots op sy werk saam met die span. “Ek is tevrede en ek sien uit om die span se vertonings in die toekoms dop te hou. Baie van die spelers sal in kontak bly en ek wens hulle alles van die beste toe.” If Eddie Jones gets sacked it would have to be the silliest thing they could do to the English rugby team. He plans & plans & plans years in advance for this competition. It’s the one competition that he has got consistently right time and time again. Big mistake imo ????????????‍♂️ — Matt Giteau ???????? (@giteau_rugby) December 6, 2022